CELEX: 62015CN0601
Language: sl
Date: 2015-11-17 00:00:00
Title: Zadeva C-601/15: Predlog za sprejetje predhodne odločbe, ki ga je vložilo Raad van State (Nizozemska) 17. novembra 2015 – J. N., druga stranka: Staatssecretaris van Veiligheid en Justitie

1.2.2016   
            
            
               SL
            
            
               Uradni list Evropske unije
            
            
               C 38/34
            
         Predlog za sprejetje predhodne odločbe, ki ga je vložilo Raad van State (Nizozemska) 17. novembra 2015 – J. N., druga stranka: Staatssecretaris van Veiligheid en Justitie
   (Zadeva C-601/15)
   (2016/C 038/47)
   Jezik postopka: nizozemščina
   
      Predložitveno sodišče
   
   Raad van State
   
      Stranki v postopku v glavni stvari
   
   
      Tožeča stranka: J. N.
   
      Druga stranka: Staatssecretaris van Veiligheid en Justitie (državni sekretar za varnost in pravosodje)
   
      Vprašanje za predhodno odločanje
   
   Ali je člen 8(3)(e) Direktive 2013/33/EU Evropskega parlamenta in Sveta z dne 26. junija 2013 o standardih za sprejem prosilcev za mednarodno zaščito (UL L 180, str. 96) v skladu s členom 6 Listine Evropske unije o temeljnih pravicah (UL 2007, C 303/01):
   
               1)
            
            
               v položaju, ko je državljan tretje države pridržan na podlagi člena 8(3)(e) navedene direktive in ima v skladu s členom 9 Direktive 2013/32/EU Evropskega parlamenta in Sveta z dne 26. junija 2013 o skupnih postopkih za priznanje ali odvzem mednarodne zaščite (UL L 180) pravico, da ostane v državi članici, dokler ni o njegovi prošnji za azil odločeno na prvi stopnji, in
            
         
               2)
            
            
               ob upoštevanju Pojasnil k Listini (UL 2007, C 303/02), v skladu s katerimi omejitve, ki se lahko legitimno uvedejo za pravice iz člena 6, ne smejo presegati omejitev iz člena 5(1)(f) EKČP, in razlage zadnjenavedene določbe, ki jo je Evropsko sodišče za človekove pravice med drugim podalo v sodbi z dne 22. septembra 2015 v zadevi Nabil in drugi proti Madžarski, pritožba št. 62116/12, v skladu s katero je pridržanje prosilca za azil v nasprotju z navedeno določbo EKČP, če ni bilo odrejeno z namenom odstranitve?